
Parlamentul  României

Camera  Deputaţilor

Comisia pentru industrii si servicii





         Bucureşti, 11.03.2008





                                                            Nr.23/67/2008
AVIZ

asupra propunerii legislative privind etichetarea produselor care conţin organisme modificate genetic



În conformitate cu prevederile art.95 din Regulamentul Camerei Deputaţilor, republicat, Comisia pentru industrii şi servicii a fost sesizată, pentru aviz care va fi transmis Comisiei pentru agricultură, silvicultură, industrie alimentară şi servicii specifice, cu propunerea legislativă privind etichetarea produselor care conţin organisme modificate genetic, transmis cu adresa nr. P.l.x 94 din 3 martie 2008, înregistrat sub nr.23/67 din 4 martie 2008.


Consiliul Legislativ, cu avizul nr.1416/15.10.2007, a avizat favorabil propunerea legislativă cu observaţii şi propuneri. privind respectarea normelor de tehnică legislativă.



Guvernul, prin actul nr.2982/08.11.2007, nu susţine adoptarea propunerii legislative, deoarece textul propus de iniţiatori creează un paralelism între norma naţională şi cea comunitară.



Senatul, în şedinţa din 27 februarie 2008, a respins propunerea legislativă.



Examinarea propunerii legislative a avut loc în şedinţa comisiei din data de 11 martie 2008. 


Propunerea legislativă are ca obiect de reglementare etichetarea produselor care conţin organisme modificate genetic prin introducerea unui mesaj de avertizare, în interiorul unei buline galbene, care să reprezinte 30% din suprafaţa produsului.



În urma dezbaterilor, membrii comisiei au hotărât, cu majoritate de voturi, avizarea negativă a propunerii legislative.


Prin obiectul de reglementare şi conţinutul său, propunerea legislativă face parte din categoria legilor ordinare.



În conformitate cu prevederile art.75 din Constituţia României, republicată, Camera decizională pentru această propunere legislativă este Camera Deputaţilor.

PREŞEDINTE,
Iulian Iancu
Expert parlamentar, Isabela Robe

